ai4bharat/Pralekha huggingface dataset:
وزارت دفاع
رکشا منتری راج ناتھ سنگھ کے فرانس کے صدر کے ساتھ پیرس میں مذاکرات
دونوں رہنماؤں نے باہمی دفاعی شراکت داری کا جائزہ لیا
نئی دلّی، 08 اکتوبر / رکشا منتری جناب راج ناتھ سنگھ نے جمہوریہ فرانس کے صدر مسٹر ایمینوئیل میکرون سے پیرس میں 08 اکتوبر، 2019 کو مذاکرات کئے۔ رکشا منتری فرانس کے دو دورزہ دورے پر پیر کے روز پیرس آئے ہیں۔ مذاکرات کے دوران، دونوں رہنماؤں نے باہمی دفاعی ساجھے داری کے موضوع پر جامع تبادلہ خیالات کئے اور دونوں ملکوں کے درمیان عہد بستگیوں کو مسلسل مستحکم کرنے پر زور دیا ۔
جناب راج ناتھ سنگھ نے میٹنگ کے بعد کہا کہ میں صدر میکرون کا اسٹریٹجک ساجھے داری کو مضبوط بنانے کی حمایت کے لئے خاص طور پر دفاعی شعبے میں بھارت کے ساتھ ’میک ان انڈیا‘ پہل قدمیوں کے ساتھ تعاون کے لئے شکر گزار ہوں۔“ رکشا منتری نے دہشت گردی سے نمٹنے سمیت بھارت کے حکمت عملی مفاد اور اصولوں کی مضبوط حمایت کے لئے بھی فرانس کے صدر کا شکریہ ادا کیا۔
اس سے قبل،رکشا منتری جناب راج ناتھ سنگھ نے اپنی آمد پر ٹوئیٹ کیا تھا کہ فرانس بھارت کا انتہائی اہم اسٹریٹجک ساجھے دار ہے اور اس کے بھارت کے ساتھ خصوصی تعلقات روایتی عہد بندیوں کے دائرے سے مستثنیٰہیں۔ رکشا منتری نے یہ بھی کہا کہ ان کے دورہ فرانس کا مقصد دونوں ملکوں کے درمیان اسٹریٹجک ساجھے داری کو توسیع دینا ہے۔
رکشا منتری جناب راج ناتھ سنگھ نے حکومت ہند کی جانب سے اورہندوستانی عوام کی جانب سے فرانس کے سابق صدر مسٹر جیکوس چیراک کی رحلت پر تعزیت کا اظہار کرتے ہوئے کہا کہ مسٹر چیراک نے بھارت۔ فرانس اسٹریٹجک ساجھے داری میں ایک فیصلہ کن کردار ادا کیا ہے۔
رکشا منتری جناب راج ناتھ سنگھ، بعد از اں فرانس کے آرمڈ فورسز کی وزیر محترمہ فلورنس پارلے کے ہمراہ بورڈوکس میں رافیل جنگی طیارہ کو حوالے کرنے کی تقریب میں بھی شرکت کریں گے۔ رکشا منتری کا رافیل فائٹر ایئر کرافٹ میں سوار ہونے سے قبل وجے دشمی کے موقع پر ’ شستر پوجا‘کی تقریب منعقد کرنے کا بھی پروگرام ہے۔
۔۔۔۔۔۔
U.4499
م۔ ر۔ ر۔
(Visitor Counter : 56
الیکٹرانکس اور اطلاعات تکنالوجی کی وزارت
یو آئی ڈی اے آئی ہیڈکوارٹر عمارت کو اعلیٰ گرین بلڈنگ ایوارڈ ملا
جی آر آئی ایچ اے مثالی کارکردگی ایوارڈ 2022 کا فاتح اعلان کیا گیا
نئی دہلی میں یونک آڈینٹی فکیشن اتھارٹی آف انڈیاہیڈکوارٹر نے باوقار جی آر آئی ایچ اے مثالی کاکردگی ایوارڈ 2022 حاصل کیا ہے۔ یہ قومی سطح کا اعلیٰ گرین بلڈنگ ایوارڈ ہے۔
جی آر آئی ایچ اے ہندوستان میں گرین بلڈنگ کے لئے قومی زمرہ بندہ نظام ہے۔ یو آئی ڈی ا اے آئی ہیڈکوارٹر کو موجودہ اعلیٰ ترین ریٹیڈ بلڈنگ زمرے میں فاتح اعلان کیا گیا ہے۔
یو آئی ڈی اے آئی کاربن فٹ پرنٹ کو کم کرنے کے لئے ری سائیکل اور دوبارہ استعمال کے نظریے میں یقین کرتا ہے اور اسے بڑھاوا دیتا ہے۔ یہ اپنی توانائی کھپت کے ایک حصے کو پورا کرنے کے لئے سولر توانائی کا استعمال کررہا ہے۔یہ پانی کی ری سائیکلنگ اور دوبارہ استعمال کررہا ہے اور مستقل فضلہ انتظامات کے رویے پر عمل کررہا ہے۔
اس کی روزانہ پانی کی کھپت کا اوسطاً 25 سے 30 لیٹر ری سائیکل کئے گئے پانی سے آرہا ہے۔ اسی طرح یو آئی ڈی اے آئی ہیڈکوارٹر بلڈنگ بھی فی سال اوسطاً 3590 کلو لیٹر زیر زمین پانی ری چارج کررہی ہے۔
اس ایوارڈ کے لئے نامزدگی اکتوبر 2022 میں ملک بھر کی جی آر آئی ایچ اے ریٹیڈ عمارتوں سے کی گئی تھی۔ یو آئی ڈی اے آئی ہیڈکوارٹر عمارت نے اس مقابلے میں حصہ لیا، جس میں 34معیارات میں سے 100 نمبر ریٹنگ سسٹم پر غور کیا گیا۔
2021 میں یو آئی ڈی اے آئی ہیڈکوارٹر عمارت کو نائب فاتح اعلان کیا گیا تھا۔ مسلسل کوشش اور حاصل کردہ ایوارڈ سے یہ واضح طور سے ثابت ہوتا ہے کہ یو آئی ڈی اے آئی کے افسران اور ملازمین ماحولیات کے تعلق سے بیدار رہنے کے لئے مسلسل کام کررہے ہیں اور ملک کے نیٹ زیرو ٹارگیٹ میں تعاون دے رہے ہیں۔ ماحولیات کے عین مطابق عمارت ملازمین کو مناسب کام کرنے کا ماحول مہیا کررہی ہے۔
قبائیلی امور کی وزارت
ٹرائفڈ نے کورونا وائرس سے بنیادی حفاظت کے لئے ٹرائفڈ کاریگروں / ایس ایچ جیز ، ون دھن مستفیدن اور این جی اوز کے ذریعہ تیار کردہ ماسک کی فراہمی کی پیش کش کی ہے۔
نئی دہلی، 11 اپریل 2020، وزارت قبائلی امور کے تحت ٹرائفڈ قبائلی کاریگروں ، سیلف ہیلپ گروپس  ، ون دھن مستفدین اور این جی اوز وغیرہ کے ساتھ مل کر کام کررہی ہے تاکہ وہ اپنے ہینڈلوم ، دستکاری اور قدرتی مصنوعات کی مارکیٹنگ میں مدد فراہم کرسکیں۔ موجودہ حالات میں ان سپلائرز میں سے کچھ نے اپنے اور اپنے معاشرے کے ممبروں کو اس وبائی بیماری سے بچانے کے لئے اپنے گھروں پر ماسک بنانا شروع کردیا ہے۔ ان میں سے کچھ مقامی حکام کو بھی سپلائی کررہے ہیں۔ ان سپلائرز نے اپنی صلاحیتوں اور نرخوں کے ساتھ ساتھ , ماسک کی فراہمی کے ذریعہ حکومت کی مدد کرنے کی رضامندی کا اظہار کیا ہے جوماسکس وہ زیادہ تر اپنے گھروں سے بنا رہے ہیں۔ ان سپلائرز کے ذریعہ تیار کردہ ماسک کی فراہمی ان کے لئے حفاظت کے ساتھ ذریعہ عاش پیدا کرنے کے لئے ایک ماڈل قائم کرنے میں معاون ہوگی۔ ٹرائفڈ اضافی سپلائرز کی شناخت کے امکانات کی مزید تلاش کر رہا ہے جو ماسک کی فراہمی کے ذریعہ موجودہ بحران کے وقت میں شراکت کرسکتے ہیں۔
کووڈ ۔19 کی وجہ سے موجودہ بحران کی صورتحال نے ملک بھر میں ایک بڑا خطرہ پیدا کردیا ہے۔ ہندوستان میں لگ بھگ تمام ریاستیں اور مرکز کے زیر انتظام علاقےاس سے کم و بیش متاثر ہیں۔ اس خطرہ نے تجارت اور صنعت کے تمام شعبوں ، ہر سطح پر اور معاشرے کے سبھی طبقات متاثر کیا ہے۔ اس وبائی بیماری سے غریب اور پسماندہ لوگ سب سے زیادہ متاثر ہیں۔ ہمارے ملک کے بیشتر علاقوں میں زراعت اور نان ٹمبرجنگلات کی پیداوار  کے لئے کٹائی کا بھی یہ سیزن ہے۔ لہذا یہ ضروری ہے کہ چہرے کو ڈھانپنے کے لئے گھر میں بنے ہوئے ماسک جیسی بنیادی حفاظتی کوششیں کی جائیں۔
۔۔۔۔۔۔۔۔۔۔۔
U-1638
(
وزیراعظم کا دفتر
وزیر اعظم جناب نریندر مودی اور روس کے صدر جناب ولادیمیر پوتن کے درمیان ٹیلی فون پر بات چیت
نئی دہلی:24؍اگست2021:
وزیر اعظم جناب نریندر مودی نے آج روس کے صدر جناب ولادیمیر پوتن کے ساتھ ٹیلی فون پر بات چیت کی۔
دونوں رہنماؤں نے افغانستان کی صورتحال اور خطے اور دنیا پر اس کے مضمرات پر تبادلہ خیال کیا۔ انہوں نے اس خیال کا اظہار کیا کہ دونوں اسٹریٹیجک پارٹنرز کو ساتھ مل کر کام کرنا ضروری ہے اور انہوں نے اپنے سینئر عہدیداروں کو رابطے میں رہنے کی ہدایت دی۔
دونوں رہنماؤں نے کووڈ وباء کی وجہ سے درپیش چیلنجوں کے باوجود دونوں ملکوں کے درمیان ’’خصوصی اور مراعات یافتہ اسٹریٹیجک شراکت داری‘‘میں پیش رفت پر اطمینان کا اظہار کیا۔دونوں رہنماؤں نے کووڈ وبا ء کے خلاف جنگ میں جاری دوطرفہ تعاون کو سراہا، بالخصوص ’اسپوتنک –وی‘ویکسین کی سپلائی اور پیداوار میں دوطرفہ تعاون کو سراہا۔
دونوں رہنماؤں نے آئندہ کثیر جہتی مصروفیات بشمول برکس سمٹ ، ایس سی او سربراہان مملکت کی کونسل کی میٹنگ اور مشرقی اقتصادی فورم میں بھارت کی شرکت پر بھی روشنی ڈالی۔
وزیر اعظم نریندر مودی نے کہا کہ وہ صدر پوتن کے اگلے دو طرفہ سربراہ کانفرنس کے لئے بھارت کے دورے کے منتظر ہیں۔دونوں رہنماؤں نے دو طرفہ اور عالمی مسائل ، بالخصوص افغانستان کی صورتحال پر رابطے میں رہنے پر اتفاق کیا۔
امور صارفین، خوراک اور عوامی تقسیم کی وزارت
فوڈ کارپوریشن آف انڈیا کی تیسری ای نیلامی میں 5.07 لاکھ میٹرک ٹن گیہوں کی نیلامی ہوئی
2138.12 روپے فی کوئنٹل کے آل انڈیا اوزانی اوسط ریزرو قیمت کے مقابلے 2172.08 روپے فی کوئنٹل کے آل انڈیا اوزانی اوسط فروخت قیمت پر اسٹاک حصہ داری کو فروخت کیا گیا
اوپن مارکیٹ سیل اسکیم  کے تحت گیہوں کی فروخت کے لیے تیسری ای نیلامی 22.02.2023 کو منعقد کی گئی۔ ملک بھرمیں فوڈ کارپوریشن آف انڈیا کے 23 زون میں پھیلے 620 ڈپوں سے گیہوں کے اسٹاک فراہم کرانے کی پیشکش کی گئی ۔ کل 11.79 لاکھ میٹرک ٹن گیہوں کی سستی فروخت کے لیے پیش کی گئی اور 5.07 لاکھ میٹرک ٹن گیہوں کی نیلامی کی گئی۔
2138.12 روپے فی کوئنٹل کے آل انڈیا اوزانی اوسط ریزرو قیمت کے مقابلے 2172.08 روپے فی کوئنٹل کے آل انڈیا اوزانی اوسط فروخت قیمت پر اسٹاک حصہ داری کو فروخت کیا گیا۔
فروخت کی گئی کل مقدار میں سے، 1.39 لاکھ میٹرک ٹن گیہوں ہریانہ، پنجاب اور مدھیہ پردیش سے فروخت کیا گیا جہاں ریزرو قیمت کا اوزانی اوسط 2135.35 روپے فی کوئنٹل تھا اورا وزانی اوسط فروخت قیمت 2148.32 روپے فی کوئنٹل تھی۔ حالانکہ ملک کے باقی حصوں  میں فروخت کی گئی مقدار 3.68 لاکھ میٹرک ٹن تھی، جس کے لیے ریزرو قیمت کا ا وزانی اوسط 2139.16 روپے فی کوئنٹل تھا اور اوزانی اوسط فروخت قیمت 2181.08 روپے فی کوئنٹل تھی۔
مجموعی قیمت کے رجحان سے یہ پتہ چلتا ہے کہ بازار ہلکا ہوگیا ہے اور اوسطاً 2200 روپے فی کوئنٹل سے نیچے ہے۔ اس طرح گیہوں کی آف لوڈنگ گیہوں کی قیمت میں مجموعی کمی کے مطلوبہ نتائج دکھا رہی ہے۔
تیسری ای نیلامی میں، 100 سے 499 میٹرک ٹن کی زیادہ سے زیادہ مانگ تھی ، جس کے بعد 50سے100 میٹرک ٹن کی مقدار اور اس کے بعد 500 سے 999 میٹرک ٹن کی مقدار تھی، جو یہ ظاہر کرتی ہے کہ چھوٹی اور درمیانہ درجے کی آٹا مِلوں اور تاجروں نے نیلامی میں سرگرم طریقہ سے حصہ لیا ۔ ایک بار میں 3000 میٹرک ٹن کی زیادہ سے زیادہ مقدار کے لئے صرف 6 بولیاں موصول ہوئیں۔ تیسری ای نیلامی میں کل 1269 بولی لگانے والوں نے حصہ لیا۔
چار ریاستوں دہلی، ہریانہ، تمل ناڈو اور تلنگانہ میں، پیش کی گئی مقدار کا 100 فیصدحصہ بولی لگانے والوں کے ذریعہ خریداگیا تھا اور دیگر پانچ ریاستوں میں ، پیش کئے گئے اسٹاک کا 90 فیصد سے زیادہ بولی لگانے والوں کے ذریعہ خریدا گیا۔
اترپردیش ریاست میں پہلی ای نیلامی کے دوران 2950 روپے فی کوئنٹل کی زیادہ سے زیادہ فروخت قیمت دیکھی گئی تھی، اب وہاں بھی قیمتوںمیں نرمی آگئی ہے اور 2177 روپے فی کوئنٹل اوسط قیمت پر آگئی ہے۔ یہ 22 دنوں کے اندر 773 روپے فی کوئنٹل کی کمی ہے۔
تیسری ای نیلامی کے دوران 1086.1 کروڑ روپے کی رقم موصول ہوئی تھی۔
چوتھی ای نیلامی یکم مارچ 2023 کو منعقد کی جائے گی ۔
وزارت خزانہ
ڈی آر آئی نے سونے کی اسمگلنگ کی کوششوں کو ناکام بناتے ہوئے،لکھنؤ اور ممبئی میں 5.88 کروڑ روپے سے زیادہ مالیت کا 11 کلو سونا ضبط کیا
ڈائریکٹوریٹ آف ریونیو انٹیلی جنس  نے گزشتہ ہفتے لکھنؤ اور ممبئی میں لگاتار دو ضبطگی کرکے فضائی راستے سے، سونے کی اسمگلنگ کی منظم کوششوں کو کامیابی سے ناکام بنا دیا ہے، جس میں سونے کو چھپانے کا ایک عام طریقہ استعمال کیا گیا تھا۔
درست انٹیلی جنس حاصل ہونے کے بعد،06جون 2022 کو، ڈائریکٹوریٹ آف ریونیو انٹیلی جنس  کے افسران نے ایک کھیپ کا معائنہ کیا جو دبئی سے ایئر کارگو کمپلیکس، چھترپتی شیواجی مہاراج انٹرنیشنل ایئرپورٹ، ممبئی پر پہنچی تھی۔
درآمدی دستاویزات میں، آئٹم کو’’سیکشنل اور ڈرم ٹائپ ڈرین کلیننگ مشینیں‘‘ قرار دیا گیا تھا، لیکن محتاط جانچ پڑتال پر، 5.8 کلو سونا، مذکورہ کنسائنمنٹ میں درآمد کی گئی مشین کے دو موٹر روٹرز کے اندر ڈسک کی شکل میں چھپا ہوا پایاگیا، جس کی قیمت 3.10 کروڑ روپے روپے ہے۔ درآمد کنندہ جنوبی ممبئی میں موجود تھا اور اسے فوری کارروائی میں گرفتار کیا گیا۔ درآمد کنندہ کو عدالت نے عدالتی تحویل میں بھیج دیا ہے۔
تصویر 1: ممبئی ایئر کارگو کمپلیکس میں اسمگل شدہ سونے کی ضبطگی
ممبئی میں یہ ضبطگی ایک دن پہلے 05مئی2022 کو لکھنؤ میں ڈی آر آئی افسران کی طرف سے کی گئی ایک اور ضبطی کے بعد ہوئی ہے۔ اس معاملے میں بھی، ڈی آر آئی نے چودھری چرن سنگھ بین الاقوامی ہوائی اڈے، لکھنؤ کے ایئر کارگو کمپلیکس میں ’’الیکٹریکل تھریڈنگ مشین‘‘ پر مشتمل ایک درآمدی کارگو کو روکا، اور مشینوں میں اسی طرح کے انداز میں سونے کی ڈسکیں چھپائی گئی تھیں۔ اس معاملے میں ضبط کیاگیا کل 5.2 کلو سوناتھاجس کی قیمت 2.78 کروڑ روپےہے۔
تصویر 2: لکھنؤ ہوائی اڈے پر اسمگل شدہ سونا ضبط
پچھلے سال کے دوران، ڈی آر آئی نے کارگو اور کورئیر کنسائنمنٹس سے سونے کی اہم ضبطی کو متاثر کیا ہے۔ اس کے بعد جولائی 2021 میں، ایک کورئیر کنسائنمنٹ سے، ڈی آر آئی نے 16.79 کلو سونا ضبط کیا تھا، جس کی قیمت 8 کروڑ روپے تھی۔ نومبر 2021 میں بھی ایک کارگو کنسائنمنٹ سے 80.13 کلو گرام اسمگل شدہ سونا ضبط کیا گیاتھا جس کی قیمت 39.31 کروڑ روپے تھی۔ یہ دونوں ضبطگیاں نئی دہلی میں کی گئی تھیں۔
اگست 2021 میں ایک اور معاملے میں، ڈی آر آئی نے اسمگل شدہ سونے کو چھپانے کے اسی طرح کے طریقہ کار کا پتہ لگایا تھا جو ایک کھیپ میں تھا، جوکہ انٹرنیشنل کورئیر ٹرمینل، ممبئی پہنچی تھی۔ ڈی آر آئی نے اس درآمدی کھیپ سے 5.25 کلو گرام چھپا ہوا سونا برآمد کیا تھا، جس کی قیمت 2.67 کروڑ روپے تھی۔
پتہ لگانے کے ان سلسلے نے ہوائی کارگو اور کورئیر کے راستے ہندوستان میں غیر ملکی سونے کی سمگلنگ کے نئے طریقہ کار کا پتہ لگانے میں مدد کی ہے۔ اس طرح کا پتہ لگانے سے دی آر آئی کی سمگلنگ کے منفرد اور جدید ترین طریقوں کا پتہ لگانے اور ان کا مقابلہ کرنے کی صلاحیت کو تقویت ملتی ہے۔ 2021-22 کے دوران، ڈی آر آئی افسران نے 833 کلو گرام اسمگل شدہ سونا ضبط کیا تھا، جس کی قیمت 405 کروڑ روپے تھی۔
وزیراعظم کا دفتر
وزیر اعظم نے آشاڑھی ایکادشی کے موقع پر عوام کو مبارکباد پیش کی
وزیر اعظم جناب نریندر مودی نے آشاڑھی ایکادشی کے موقع پر عوام کو مبارکباد پیش کی ہے۔
وزیر اعظم نے ٹوئیٹ کیا؛
’’آشاڑھی ایکادشی کے مبارک موقع پر سبھی کو مبارکباد۔ دعا کرتا ہوں کہ یہ مبارک دن ہمیں وارکری روایت کے مطابق عقیدت، شائستگی اور ہمدردی کی خوبیوں کو اپنانے کے لیے ترغیب فراہم کرے۔ بھگوان وٹھل کے آشیرواد سے، ہم ہمیشہ ایک خوشحال، پر امن اور مبنی بر شمولیت معاشرے کی تعمیر کے لیے مل جل کر کام کریں۔‘‘
وزارتِ تعلیم
تعلیم اور ہنرمندی کے فروغ كے مركزی وزیر جناب دھرمیندر پردھان اور سنگاپور کے نائب وزیر اعظم عزت مآب جناب لارنس وونگ آئی آئی ٹی گاندھی نگر میں طلباء اور نئی صنعتوں کے لیے جی 20 سنگاپور-انڈیا ہیکاتھون 2023 کے فائنل میں شرکت کریں گے
مرکزی وزارت تعلیم کی آل انڈیا کونسل فار ٹیکنیکل ایجوکیشن  اور سنگاپور کی نانیانگ ٹیکنالوجیکل یونیورسٹی  كی طرف سے سنگاپور-انڈیا  ہیکاتھون کے تیسرے ایڈیشن کا فائنل 16 جولائی 2023 کو آئی آئی ٹی گاندھی نگر کیمپس میں اہتمام كیا جائے گا۔
تعلیم، ہنرمندی کے فروغ اور صنعت كاری كے مركزی وزیر جناب دھرمیندر پردھان اور سنگاپور كے نائب وزیر اعظم، اور وزیر خزانہ عزت مآب جناب لارنس وونگ حاضرین سے خطاب کریں گے اور ایس آئی ہیکاتھون کے فاتحین کو مبارکباد بھی پیش کریں جو آب و ہوا میں تبدیلی اور مالی شمولیت کے حل سامنے لانے کے لیے اشتراك اور مقابلہ کریں گے۔
آئی آئی ٹی گاندھی نگر کے فائنل میں 800 سے زیادہ طلباء، نئی صنعتوں، سرمایہ کاروں، پالیسی سازوں، کارپوریٹ اداروں اور ماہرین تعلیم کی شرکت متوقع ہے۔ سنگاپور-انڈیا ہیکاتھون 2023 کے فائنل میں 2 ہندوستانی اور 2 سنگاپوری طلباء کی بارہ بارہ ٹیمیں 12 لاکھ روپے تک کے نقد انعامات کے لیے مقابلہ کریں گی۔
ایس آئی ہیکاتھون کا تصور ہندوستانی وزیر اعظم نریندر مودی کی سنگاپور کے نائب وزیر اعظم اور وزیر خزانہ لارنس وونگ سے ہندوستان اور سنگاپور کی نئی صنعتوں اور طلباء کو اکٹھا کرنے کی درخواست کے نتیجے میں کیا گیا تھا۔ اس كا مقصد مالی فراڈ کا پتہ لگانا، مالی شمولیت اور کریڈٹ کی پیشکش، سمندر کی سطح میں اضافہ اور ساحلی سیلاب سے نمٹنے، فوڈ ری سائیکلنگ کو بہتر بنانے، کاربن فوٹ پرنٹ کی نگرانی اور سنگاپور اور ہندستان كے تجارتی رابطے کو فروغ دینے کے لیے تعاون اور حل پیدا کرنا ہے۔
اس سنگا پور-انڈیا ہیکاتھون 2023 نے تعلیمی اداروں جیسے این ٹی یو سنگاپور اور آئی آئی ٹی گاندھی نگر كے علاوہ دونوں ملكوں كے کارپوریٹ اور پبلك سیكٹر اداروں كو کو اکٹھا کیا ہے۔ اس كا مقصد نئی صنعتوں كے قیام کے لیے خواہشمند کاروباری افراد کی رہنمائی اور آمادہ کرنا ہے۔ اس كا آب و ہوا میں تبدیلی اور مالی شمولیت کے دنیا کے سب سے زیادہ دباؤ والے عالمی چیلنجوں پر اثر پڑتا ہے۔
سنگا پور انڈیا ہیکاتھون 2023 ایونٹ کی اختتامی تقریب کے لیے لنک پر کلک کریں:
کوئلے کی وزارت
کوئلے کی مجموعی پیداوار اگست 2022 میں 8.27 فیصد بڑھ کر 58.33 ملین ٹن ہو گئی
کوئلے کی ترسیل 63.43ملین ٹن تک پہنچ گئی
پچیس کانوں کی پیداوار 100 فیصد سے زیادہ
ہندوستان کی کوئلے کی مجموعی پیداوار اگست 2021 کے مقابلے میں اگست 2022 کے دوران 53.88 ایم ٹی سے 8.27 فیصد بڑھ کر 58.33 ملین ٹن  ہو گئی ہے۔ کوئلہ کی وزارت کے عارضی اعدادوشمار کے مطابق، اگست 2022 کے دوران، کول انڈیا لمیٹڈ  اور کیپٹیو مائنز/ دیگر نے بالترتیب 46.22 ایم ٹی اور 8.02 ایم ٹی پیدا کر کے 8.49 اور 27.06 فیصد اضافہ درج کیا۔ تاہم، ایس سی سی ایل نے مہینے کے دوران 17.49 فیصد کی منفی ترقی درج کی۔ ملک میں کوئلہ پیدا کرنے والی سرفہرست 37 کانوں میں سے 25 کانوں نے 100 فیصد سے زیادہ پیداوار کی جبکہ پانچ کانوں کی پیداوار کی سطح 80 سے 100 فیصد کے درمیان رہی۔
اسی مدت کے دوران، کوئلے کی ترسیل یا ارسال اگست 2021 کے مقابلے میں اگست 2022 کے دوران بالترتیب 60.18 ایم ٹی سے بڑھ کر 63.43 ایم ٹی ہو گئی۔
بجلی کی مانگ میں اضافے کی وجہ سے اگست 2021 میں 48.80 ایم ٹی کے مقابلے میں اگست 2022 کے دوران کوئلے کی ترسیل 10.84 فیصد بڑھ کر 54.09 ایم ٹی ہو گئی ہے۔
اگست 2022 میں بجلی کی مجموعی پیداوار اگست 2021 میں پیدا ہونے والی بجلی سے 3.14 فیصد زیادہ رہی۔ تاہم، اگست 2022 کے مہینے میں کوئلے پر مبنی بجلی کی پیداوار جولائی 2022 میں 86039 ایم یو کے مقابلے میں 85785 ایم یو رہی اور اس میں معمولی منفی نمو 0.30فی صد درج کی گئی۔
نیتی آیوگ
نیتی آیوگ ہفتے کے روز آن لائن تنازعہ کے حل کا کتابچہ کا آغاز کرے گا
نئی دہلی، 9اپریل2021/ نیتی آیوگ آگامی اور اومدیار نیٹ ورک انڈیا کے ساتھ ملکر آئی سی آئی سی آئی بینک، اشوکا انورٹرس فار دا پبلک ، ٹرائی لیگل ، ڈالبرگ، کے ذریعہ اور این آئی پی ایف پی کے اشتراک سے اپنی طرح کا پہلا آن لائن تنازعہ حل کتابچہ کا کل  آغاز کرے گا۔
سپریم کورٹ کے جسٹس معزز ڈی وائی چندر چوڑ اس انعقاد میں افتتاحی خطاب دیں گے اور اس کتابچہ کا آغاز کریں گے۔ اس پروگرام میں نیتی آیوگ کے چیف ایگزیکٹیو آفیسر امیتابھ کانت ٹاٹا سنز کی وائس پریزیڈنٹ پورنیما سمپت اور اڑان کے ہیڈ کلکشن سمیتا گپتا بھی موجود رہیں گے
یہ کتابچہ کاروباری دنیاکے لئے ایک طرح کا دعوت نامہ ہے کہ وہ ہندستان میں پوڈی آر کو اپنائیں ۔ یہ کتابچہ کسی ایسے نظام کی ضرورت کو اجاگر کرتا ہے ۔ ملک میں پیشہ ورانہ دنیا یا کاروباری دنیا اس او ڈی آر کے ماڈل کو اپنا سکتا ہے اور انہیں قدم اٹھانے کے لائق آسان راستہ مل سکتا ہے۔
یہ او ڈی آر ڈیجیٹل ٹکنالوجی اور تنازعات کے حل کی متبادل تکنیکوں  کا استعما ل کرتے ہوئے عدالتوں کے باہر چھوٹے اور درمیانہ درجے کے تنازعات کو نمٹانے کا ایک نظام ہے جس میں ثالثی اور بیچ بچاؤ کی تدابیر /حل کئے گئے ہیں۔ عدالتوں کی کوششوں کی وجہ سے جہاں عدالتو ں کی ڈیجیٹل کاری کی جارہی ہے ، ایسے میں موثر، اسکیل ایبل اور تنازعات کی روک تھام اور حل کے لئے اشتراک کا انتظام کی ضرورت ہوتی ہے۔ او ڈی آر تنازعات کے موثر اور سستے حل کی سمت میں مددگار ہوسکتی ہے۔
ش ح۔ ش ت۔ج
Uno-3568
(Visitor Counter : 121
وزیراعظم کا دفتر
وزیراعظم نے اڈیشہ کےجھارسوگوڈا شہر میں ایک سڑک حادثےمیں لوگوں کی جانیں ضائع ہونےپر تعزیت کا اظہار کیا ہے
نئی دہلی، 17ستمبر، 2022/ وزیراعظم جناب نریندر مودی نے اڈیشہ کے شہر جھارسوگوڈا میں ایک سڑک حادثے کی وجہ سے جانیں ضائع ہونے پر گہرےرنج و غم کا اظہار کیا ہے۔
وزیر اعظم کےدفتر نے ٹوئیٹ کیا ہے ؛
’’اڈیشہ کے جھارسوگوڈا میں رونما یہ حادثہ افسوس ناک ہے ۔ میں ان لوگوں کے کنبے کے ساتھ ہوں جن کی جانیں اس حادثے میں ضائع ہوئی ہیں۔ میں دعا کرتا ہوں کہ اس حادثے میں جو لوگ زخمی ہوئے ہیں وہ جلد سے جلد صحتیاب ہوں : وزیراعظم‘‘
وزارت دفاع
ویڈیو کانفرنسنگ کے ذریعہ نئی دہلی میں راجیہ سینک بورڈوں کی چوتھی مغربی زون میٹنگ
نئی دہلی، 16/اپریل2021 ۔ راجیہ سینک بورڈوں  کی چوتھی مغربی زون کی میٹنگ 16 اپریل 2021 کو نئی دہلی میں ویڈیو کانفرنسنگ کے ذریعہ ہوئی۔ سابق فوجیوں کی فلاح و بہبود کے محکمہ  کے سکریٹری جناب روی کانت کی صدارت میں یہ میٹنگ ہوئی۔
مغربی زون کی تیسری میٹنگ کی ایکشن ٹیکن رپورٹ پر ایجنڈے میں شامل نئے نکات کے ساتھ تبادلہ خیال کی گیا۔ ان موضوعات میں سابق فوجیوں کو روزگار میں ریزرویشن، ملازمین کی کمی، آر ایس بی ملازمین کی تنخواہ اور بھتوں میں تاخیر، مختلف فلاحی منصوبوں کے تحت فوائد کی ادائیگی میں تاخیر، نیو ایکس- سروس مین کنٹریبیوٹری ہیلتھ اسکیم  پولی کلینک، نئی سی ایس ڈی کینٹین کھولنا اور پنشن سے متعلق امور شامل تھے۔
ای ایس ڈبلیو کے سکریٹری نے راجیہ سینک بورڈوں کے ذریعہ اٹھائے گئے امور پر فوری اور پابند وقت کارروائی کرنے کی ہدایات دیں۔ انھوں نے آر ایس بی کو مسائل کے حل میں ڈی ای ایس ڈبلیو اور کیندریہ سینک بورڈ سے مکمل تعاون کا یقین دلایا۔
قانون اور انصاف کی وزارت
پریس اعلامیہ
مورخہ 06.02.2023 کے نوٹیفکیشنز کے ذریعے، آئین ہند کے آرٹیکل 224 کی عطا کردہ شق  کا استعمال کرتے ہوئے، صدر جمہوریہ نے، چیف جسٹس آف انڈیا کے ساتھ مشاورت کے بعد، مندرجہ ذیل ایڈوکیٹ/جوڈیشل افسران کو درج ذیل ہائی کورٹس میں بطور ایڈیشنل جج تقرری کرنے پر خوشی کا اظہار کیا ہے:-
|
|
نمبر شمار
|
|
نام 
|
|
تقرری کی تفصیلات
|
|
1
|
|
سید قمر حسن رضوی ایڈوکیٹ
|
|
الہ آباد ہائی کورٹ کے ایڈیشنل جج کے طور پر
|
|
2
|
|
منیش کمار نگم، ایڈوکیٹ
|
|
3
|
|
انیش کمار گپتا، ایڈوکیٹ
|
|
4
|
|
محترمہ نند پربھا شکلا، ایڈوکیٹ
|
|
5
|
|
شتیج شیلیندر، ایڈوکیٹ
|
|
6
|
|
ونود دیواکر، ایڈوکیٹ
|
|
7
|
|
وجے کمار اڈاگوڈا پاٹل، ایڈوکیٹ
|
|
کرناٹک ہائی کورٹ کے ایڈیشنل جج کے طور پر
|
|
8
|
|
راجیش رائے کلنگالا، ایڈوکیٹ
|
|
9
|
|
لکشمنا چندر وکٹوریہ گووری، ایڈوکیٹ
|
|
مدراس ہائی کورٹ کے ایڈیشنل جج کے طور پر
|
|
10
|
|
پیلیپککم بہکوتمبی بالاجی، ایڈوکیٹ
|
|
11
|
|
کندھاسامی کولندائیلو رام کرشنن، ایڈوکیٹ
|
|
12
|
|
رام چندرن کلیمتی، جوڈیشل آفیسر
|
|
13
|
|
کے گووندراجن تھیلاکاواڈی، جوڈیشل آفیسر
جل شکتی وزارت
30بڑے دریاؤں کی بحالی
جل شکتی کے وزیر مملکت جناب بشویسور ٹوڈو نے آج راجیہ سبھا میں ایک تحریری جواب میں بتایا کہ دریاؤں کی بحالی اور اس کے احیا کے لئے وزارت گنگا اور اس کی معاون ندیوں کے لئے نمامی گنگے کی مرکزی شعبے کی اسکیم اور دیگر دریاؤں کے لئے قومی دریا کے تحفظ کی منصوبہ بندی  کی مرکزی اعانت یافتہ اسکیم کے ذریعہ ملک میں نشان زد دریاؤں میں آلودگی سے نمٹنے کے لئے مالیاتی اور تکنیکی مدد فراہم کرکے ریاستوں؍ مرکز کے زیر انتظام علاقوں  کی کوششوں کی تکمیل کررہی ہے۔ گندے پانی کے نکاسی کا بنیادی ڈھانچہ اور آلودہ قصبوں- شہروں میں آلودہ دریاؤں میں گندے پانی کے نکاسی کے پلانٹس  کا قیام ان پروگراموں کے اہم اجزا میں سے ایک ہے۔
اس کے علاوہ ماحولیات، جنگلات اور ماحولیاتی تبدیلی کی وزارت  نے حالیہ دنوں 13 بڑے دریاؤں کی بحالی کے لئے پروجیکٹ کی تفصیلی رپورٹس  جاری کی ہیں، جسے ریاستی جنگلاتی محکمہ اور دیگر اِس طرز کے محکموں کے ساتھ مشاورت میں جنگل بانی، تحقیق وتعلیم کی ہندوستانی کونسل، دہرادون  نے تیار کیا ہے۔ یہ دریا جھیلم، چناب، روی، بیاس، ستلج، یمنا، برہمپتر، لونی، نرمدا، گوداوری، مہاندی، کرشنا اور کاویری ہیں۔ 4 بڑے اجزا یعنی جنگل بانی کے اقدامات کا نفاذ ،علم کے بندوبست اورقومی صلاحیت سازی کو مستحکم بنانے اور جنگل بانی کے اقدامات اور ندیوں کے تحفظ کے لئے قومی تال میل کے تحت ان 13 ڈی پی آر میں مجوزہ مالی رقم 19342.62 کروڑ روپے ہے۔متعلقہ ریاستی جنگلاتی محکمہ کے ذریعہ اِن کام کاج پر عمل درآمد کی توقع ہے۔
اِن ڈی پی آر کے تحت مجوزہ کام کاج میں دریاؤں کے کنارے جنگل بانی جس سے سبز احاطے میں اضافہ ہوتا ہے، مٹی کے کٹاؤ سے متعلق اقدامات ، الگ تھلگ کاربن ڈائی آکسائڈ،نمی کے تحفظ،ذریعہ معاش اور آمدنی کی پیدوار میں بہتری ، دریاؤں کی ترقی کے ذریعہ سیاحت میں اضافہ، ایکو پارکس اور ندیوں میں پانی کے معیار میں بہتری کے لئے عوام کے درمیان بیداری لانا وغیرہ امور شامل ہیں۔ ڈی پی آر میں مجوزہ سرگرمیوں کے نفاذ کے بعد امید کی جارہی ہے کہ آبی سطح میں ہر سال 1889.89 ملین کیوبک میٹرکے برابر کا اضافہ ہوگا اور ہر سال 6483114 ملین کیوبک میٹر کے برابر تلچھٹ میں کمی آئے گی، جس سے پینے کے پانی اور آبپاشی کے لئے فائدہ ملنے کی توقع ہے۔
زراعت اور کاشتکاروں کی فلاح و بہبود کی وزارت
قومی زرعی ڈھانچہ سرمایہ فراہمی سہولت
وزارت زراعت اورکسانوں کی فلاح وبہبود کے مرکزی وزیرجناب نریندرسنگھ تومر نے آج لوک سبھا میں ایک سوال کے تحریری جواب میں یہ اطلاع فراہم کی ہے ۔
28مارچ ،2022تک راجستھان میں 824پروجیکٹوں کے لئے 663.9 کروڑروپے کی منظوری دی گئی ہےاوران میں 552پروجیکٹوں کے لئے 390.5کروڑروپے کی ادائیگی کردی گئی ہے ۔
اترپردیش میں 798پروجیکٹوں کے لئے 141.7کروڑروپے کی منظوری دی گئی ہے اوراس میں سے 530پروجیکٹوں کے لئے 141.7 کروڑروپے اداکردیئے گئے ہیں ۔
زرعی پیداوار میں ریاستوں اورمرکز کے زیرانتظام علاقوں کے حصے کی بنیاد پر ، سبھی ریاستوں اورمرکز کے زیرانتظام علاقوں کے مابین زرعی بنیادی ڈھانچہ فنڈ کی ایک لاکھ کروڑروپے کے بقدر سرمایہ کی فراہمی کی سہولت کے تحت وقتی طورپر ادائیگی کردی گئی ہے ۔
 مختص کیاگیا عارضی بجٹ بالترتیب 9015کروڑروپے اور 12831کروڑروپے ہے ۔)
راجستھان اوراترپردیش سمیت ریاستوں /مرکزکے زیرانتظام علاقوں کے لحاظ سے ملک میں مستفدین کی تعداد درج ذیل ہے :
|
|
ریاست
|
|
مستفیدین کی تعداد /اے آئی ایف کے تحت منظورشدہ پروجیکٹس
|
|
1
|
|
مدھیہ پردیش
|
|
2889
|
|
2
|
|
آندھراپردیش
|
|
1537
|
|
3
|
|
تمل ناڈو
|
|
296
|
|
4
|
|
کرناٹک
|
|
959
|
|
5
|
|
راجستھان
|
|
824
|
|
6
|
|
تیلنگانہ
|
|
406
|
|
7
|
|
کیرالہ
|
|
121
|
|
8
|
|
مہاراشٹر
|
|
907
|
|
9
|
|
گجرات
|
|
498
|
|
10
|
|
اترپردیش
|
|
798
|
|
11
|
|
بہار
|
|
88
|
|
12
|
|
مغربی بنگال
|
|
395
|
|
13
|
|
ہریانہ
|
|
335
|
|
14
|
|
اڈیشہ
|
|
255
|
|
15
|
|
چھتیس گڑھ
|
|
240
|
|
16
|
|
اتراکھنڈ
|
|
144
|
|
17
|
|
پنجاب
|
|
218
|
|
18
|
|
ہماچل پردیش
|
|
47
|
|
19
|
|
آسام
|
|
42
|
|
20
|
|
دہلی
|
|
5
|
|
21
|
|
ناگالینڈ
|
|
10
|
|
22
|
|
انڈمان ونکوبار
|
|
3
|
|
23
|
|
جھارکھنڈ
|
|
31
|
|
24
|
|
اروناچل پردیش
|
|
2
|
|
25
|
|
میزورم
|
|
3
|
|
26
|
|
سکّم
|
|
11
|
|
27
|
|
جموں وکشمیر
|
|
15
|
|
28
|
|
منی پور
|
|
1
|
|
29
|
|
میگھالیہ
|
|
0
|
|
30
|
|
چنڈی گڑھ
|
|
1
|
|
31
|
|
گوا
|
|
2
|
|
32
|
|
تری پورہ
|
|
0
|
|
|
|
کل میزان
|
|
11083
شہری ہوابازی کی وزارت
ڈی جی سی اے نے بغیر پائلٹ کے ہوائی جہاز کے نظام اور جدید فضائی نقل و حرکت کے لیے یورپی یونین ایوی ایشن سیفٹی ایجنسی کے ساتھ مفاہمت نامے پر دستخط کیے
اس مفاہمت نامے سے بھارت اور یورپی یونین کے درمیان بغیر پائلٹ کے طیاروں اور جدید فضائی نقل و حرکت پر تعاون پر توجہ مرکوز کی جائے گی
اس مفاہمت نامے کے نتیجے میں بغیر پائلٹ کے ہوا بازی کے شعبے میں ہم آہنگی اور تیز رفتار ترقی کی توقع ہے
نئی دہلی: ڈائریکٹوریٹ جنرل آف سول ایوی ایشن  بھارت نے یورپی یونین ایوی ایشن سیفٹی ایجنسی  کے ساتھ بغیر پائلٹ کے ہوائی جہاز کے نظام اور جدید فضائی نقل و حرکت میں تعاون کے لیے مفاہمت نامے  پر دستخط کیے ہیں۔ اس مفاہمت نامے میں دونوں سول ایوی ایشن اتھارٹیز کے درمیان بغیر پائلٹ کے طیاروں اور جدید فضائی نقل و حرکت پر تعاون پر توجہ مرکوز کی جائے گی۔
اس تعاون میں ڈی جی سی اے اور ای اے ایس اے کے درمیان سرٹیفکیشن معیارات اور ماحولیاتی معیارات کی ترقی اور بغیر پائلٹ کے ہوائی جہاز کے نظام اور جدید فضائی نقل و حرکت کے آپریشنز کی تصدیق اور استعمال کے لیے متعلقہ ضروریات کے شعبوں میں تعاون شامل ہوگا جس میں بغیر پائلٹ ایئرکرافٹ سسٹم ٹریفک مینجمنٹ  معیارات اور خدمات سمیت عملے کی لائسنسنگ ، تربیت ، ایئر ٹریفک مینجمنٹ اور بنیادی ڈھانچہ شامل ہے ۔
اس مفاہمت نامے سے دونوں حکام کے درمیان اس شعبے میں تکنیکی ترقی اور تحقیق کے بارے میں باقاعدگی سے معلومات کے تبادلے کو بھی یقینی بنایا جائے گا اور متعلقہ اسٹیک ہولڈرز تک رسائی کے لیے ان کی متعلقہ حکمت عملی کو بھی یقینی بنایا جائے گا۔ اس کے علاوہ اس مفاہمت نامے کے نتیجے میں ڈی جی سی اے اور ای اے ایس اے کے ذریعہ اس شعبے میں کانفرنسوں ، ورکشاپس ، تربیتی پروگرامروں کے انعقاد میں تعاون ہوگا۔
توقع ہے کہ اس مفاہمت نامے پر دستخط کے نتیجے میں بھارتی بغیر پائلٹ کے ہوا بازی کے شعبے میں ہم آہنگی اور تیز رفتار ترقی ہوگی۔
20 اپریل 2023 کو نئی دہلی میں منعقدہ ای یو-انڈیا ایوی ایشن سمٹ کے دوران میں ڈی جی سی اے نے یورپی یونین ایوی ایشن سیفٹی ایجنسی  کے ساتھ بغیر پائلٹ کے ہوائی جہاز کے نظام اور اختراعی فضائی نقل و حرکت پر ایک لیٹر آف انٹنٹ  پر دستخط کیے تھے۔